Braziliyaning «Fluminense» jamoasi Ronaldino bilan shartnoma bekor qilingani haqida rasman ma’lum qildi. "Tomonlar o‘zaro kelishgan holda hamkorlikni to‘xtatishdi", deb ma’lum qilinadi Rio-de-Janeyro jamoasining rasmiy saytida. Eslatib o‘tamiz, 35 yoshli hujumchi shu yilning iyulida «Fluminense» futbolchisiga aylangan va jamoa bilan 2016 yilning oxirigacha bitim tuzgandi. Joriy mavsumda u 7ta o‘yinda maydonga tushgandi. Biroz oldinroq, Ronaldinoning «Antalyaspor» (Turkiya) jamoasiga o‘tishi haqida xabarlar paydo bo‘lgandi.